ฟิทช์เผยผลดำเนินงานกลุ่มลูกหนี้บัตรเครดิตของอีเทอนอล3ดีขึ้น
ฟิทช์ชี้ผลดำเนินงานกลุ่มลูกหนี้บัตรเครดิตของ Eternal 3ปรับตัวดีขึ้น
8 ก.ย. 2553

ฟิทช์ชี้ผลดำเนินงานกลุ่มลูกหนี้บัตรเครดิตของ Eternal 3ปรับตัวดีขึ้น
บริษัท ฟิทช์ เรทติ้งส์ (ประเทศไทย)  กล่าวในรายงานผลการดำเนินงานของบริษัท อีเทอนอล 3 นิติบุคคลเฉพาะกิจ จำกัด (Eternal 3) ว่าผลการดำเนินงานของกลุ่มลูกหนี้บัตรเครดิตภายใต้โครงการได้ปรับตัวดีขึ้นตั้งแต่ปลายปี 2552 โครงการนี้ เป็นโครงการแปลงสินทรัพย์เป็นหลักทรัพย์ประเภทกลุ่มลูกหนี้บัตรเครดิตของบริษัท อิออน ธนสินทรัพย์ (ประเทศไทย) ซึ่งประกอบธุรกิจให้สินเชื่อแก่ลูกค้ารายย่อย และปัจจุบันมีอันดับเครดิตภายในประเทศอยู่ที่ ‘BBB+(tha)’/’F2(tha)’  แนวโน้มอันดับเครดิตมีเสถียรภาพ  
“ผลการดำเนินงานของ Eternal 3 ในช่วง 8 เดือนแรกของปี 2553 ได้มีการปรับตัวดีขึ้นเมื่อเทียบกับปี 2552 ซึ่งมีสาเหตุหลักมาจากภาวะเศรษฐกิจในประเทศที่แข็งแกร่งขึ้น  ถึงแม้ว่าอัตราส่วนการชำระหนี้คืนรายเดือนเมื่อเทียบกับยอดลูกหนี้ (monthly payment rate) ที่ผ่านมาจะต่ำกว่าสมมุติฐานของฟิทช์   แต่ก็อยู่ในระดับที่ต่ำกว่าไม่มากนัก  ในขณะที่ ผลการดำเนินงานในส่วนของรายได้จากกลุ่มลูกหนี้และอัตราส่วนลูกหนี้ผิดนัดอยู่ในระดับที่ดีเมื่อเทียบกับสมมุติฐานของฟิทช์   จากผลการดำเนินงานที่อยู่ในระดับที่ดีและระดับส่วนช่วยสนับสนุนเครดิต (credit enhancement) ที่แข็งแกร่ง  ทำให้ฟิทช์ประกาศคงอันดับเครดิตของหุ้นกู้ชุด A-2 และชุด C พร้อมทั้งปรับเพิ่มอันดับเครดิตของหุ้นกู้ชุด B และปรับแนวโน้มอันดับเครดิตหุ้นกู้ชุด C เป็นแนวโน้มอันดับเครดิตมีเสถียรภาพ“